ཀུན་བདེ་གླིང་ཞེས་པ་ནི།ལྷོ་ཁའི་བསམ་ཡས་གཙུག་ལག་ཁང་ལ་དཔེ་བྱས་ཏེ།ཆན་ལུང་ཁྲི་ལོ་ཉི་ཤུ་སྟེ་སྤྱི་ལོ་ལོར་བཞེངས་པའི་ཀྲུང་གོའི་བྱང་ཕྱོགས་སུ་ཡོད་པའི་བོད་བརྒྱུད་སངས་རྒྱས་ཆོས་ལུགས་ཀྱི་དགོན་པ་ཆེ་གྲས་ཤིག་ཡིན།དགོན་པའི་རྒྱ་ཁྱོན་ས་གཞི་མུའུ་ཡོད་ཅིང་།ཕྱིའི་བཀོད་པ་རི་རབ་གླིང་བཞི་གླིང་ཕྲན་ཉི་ཟླ་དང་།རྒྱ་ཆེན་སྡེ་བཞི་མཚོན་བྱེད་བོད་ལུགས་མཆོད་རྟེན་སྔོ་ནག་དཀར་དམར་བཞི་བཅས།འོག་ཁང་ལྷ་དང་བཅས་པའི་བཟོ་དབྱིབས་བོད་ལུགས་དང་།བར་གྱི་ཐོག་ཁང་ལྷ་དང་བཅས་པའི་བཟོ་དབྱིབས་རྒྱ་ནག་ལུགས།སྟེང་ཁང་ལྷ་དང་བཅས་པའི་བཟོ་དབྱིབས་རྒྱ་གར་ལུགས་ཡིན་པའི་བཟོ་དབྱིབས་ཁྱད་དུ་འཕགས་པའོ།འོག་ཐོག་ཚོམས་ཆེན་གྱི་དབུས་སུ་རྒྱུ་ཙནྡ་ལས་གྲུབ་པའི་སྤྱན་རས་གཟིགས་ཕྱག་སྟོང་སྤྱན་སྟོང་གི་སྣང་བརྙན་མཐོ་ཚད་ལ་སྤྱི་ཁྲེ་དང་།སྐུ་སྐེད་ཞེང་ཚད་ལ་སྤྱི་ཁྲེ་ལྗིད་ཚད་ལ་ཏུན་བཅས་ཡོད།སྐུའི་གཡས་གཡོན་ཕྱོགས་གཉིས་ཀྱི་ཕྱག་ལག་བཞི་བཅུ་ལ་སྤྱན་རེ་ཡོད་པ་དེས་རྒྱུ་འབྲས་ཉེར་ལྔ་རེ་མཚོན་པས་ཕྱག་སྟོང་སྤྱན་སྟོང་གསོལ།སྣང་བརྙན་འདི་ནི་འཛམ་གླིང་ཐོག་རྒྱུ་ཙནྡན་ལས་གྲུབ་པའི་ཕྱག་སྟོང་སྤྱན་སྟོང་གི་སྣང་བརྙན་མཐོ་ཤོས་སུ་དད་ལྡན་རྣམས་ཀྱི་བསོད་ནམས་ཀྱི་ཞིང་དུ་བཞུགས་སུ་གསོལ།དེ་མིན་རྟེན་དང་བརྟེན་པ་བཅས་རྒྱ་བོད་ཟུང་འབྲེལ་གྱི་ལུགས་ལས་བཞེངས་ལ།གོང་མས་དགོན་མིང་ལ་ཀུན་བདེ་གླིང་ཞེས་མན་རྒྱ་སོག་བོད་བཞིའི་ཡི་གེ་བཞི་གཤིབས་སུ་ཡོད་པའི་སྒོ་བྱང་གནང་བ་དེ་ནས་མིང་དེ་ཐོགས་པ་ཡིན།